《相和歌辞。婕妤怨》
唐代·翁绶

谗谤潜来起百忧，朝承恩宠暮仇雠。火烧白玉非因玷，

霜翦红兰不待秋。花落昭阳谁共辇，月明长信独登楼。

繁华事逐东流水，团扇悲歌万古愁。

作者简介：翁绶，[唐]（约公元八七七年前后在世）字里、生卒年均不详，约唐僖宗乾符中前后在世。工诗，多作近体。咸通六年，（公元八六五年）举进士第。名不甚显，不知所终。全唐诗录有他的诗八首，辛文房评曰“工诗，多近体，变古乐府，音韵虽响，风骨憔悴，真晚唐之移习也”（《唐才子传》）